ועדת הכספים, כנסת 18, פרוטוקול מספר 636, 2011-01-04 11:15

משה גפני: אני פותח את ישיבת ועדת הכספים.

משה גפני: על סדר היום הצעת חוק יישום תכנית ההתנתקות (תיקון – יישום מסקנות ועדת החקירה הממלכתית בנושא טיפולן של הרשויות המוסמכות במפוני גוש קטיף וצפון השומרון), התשע"א-2010, הצעתם של חברי הכנסת: זאב אלקין, אברהם מיכאלי, רוברט אילטוב, זבולון אורלב, זאב בילסקי, מנחם אליעזר מוזס, דוד רותם, יעקב כץ, משה גפני, פניה קירשנבאום, אלכס מילר, חמד עמאר, ליה שמטוב, משה (מוץ) מטלון, אורלי לוי אבקסיס, נסים זאב, דוד אזולאי, יצחק וקנין, כרמל שאמה, יריב לוין, אופיר אקוניס, אנסטסיה מיכאלי.

משה גפני: מי מציג את החוק?

זאב אלקין: תודה רבה אדוני היושב ראש, למרות שגם אתה בין מציעי החוק, כך שגם אתה תוכל להתייחס.

משה גפני: בזה אני סומך עליך.

משה גפני: לא בכל הדברים אני סומך עליך, אבל בזה אני סומך עליך.

משה גפני: לגבי הגיור אני לא סומך עליך.

זאב אלקין: נכון, ובצדק.

זאב אלקין: לגבי הצעת החוק.

זאב אלקין: כמה מילות הקדמה כלליות כי זה מגיע לכאן פעם ראשונה לדיון.

זאב אלקין: הרציונאל של הצעת החוק כפי שבאמת מגיע בכותרת הוא יישום מסקנות ועדת חקירה ממלכתית כי בכמה נושאים ועדת חקירה ממלכתית אמרה באופן מפורש שיש דברים שצריכים לבוא לידי ביטוי בתיקונים בחקיקה ולכן נולדה הצעת החוק.

זאב אלקין: כמובן הייתה דרך אלטרנטיבית שהממשלה תביא הצעת חוק, ואם היא תביא, אנחנו נשמח לקדם גם אותה, אבל בעקבות הניסיון שכבר נצבר בינינו לממשלה בחוק העסקים, אני שמח מאוד שהממשלה הבינה שלפעמים חקיקה פרטית זאת דרך שיכולה להביא לפתרון ולתוצאה סופית יותר מהר ולכן, כמו שזה קרה בחוק לבעלי עסקים מפונים שהצלחנו עוד במושב הקיץ לסיים אותו ולהביא למענה בתיאום מלא עם הממשלה על הנוסח, גם כאן הלכנו באותה דרך, מה שכמובן לא מונע מהממשלה להביא הצעת חוק ממשלתית, אם היא תחליט על כך.

זאב אלקין: זאת הכותרת הכללית.

זאב אלקין: אני גם מראש אזהיר ואומר שכמו שהתחייבתי במליאת הכנסת, וגם כדי לזרז את הטיפול בהצעת החוק, קיבלתי על עצמי חובת תיאום מלא עם משרד ראש הממשלה ועם משרד האוצר.

זאב אלקין: בהחלטה המקורית של ועדת השרים מופיע גם משרד המשפטים, אבל עד כמה שהבנתי אתמול הסעיף הזה שונה ואני פטור מחובת התיאום עם משרד המשפטים ונשארה חובת התיאום עם משרד ראש הממשלה ועם משרד האוצר.

משה גפני: מישהו ממשרד המשפטים כאן?

משה גפני: לא.

זאב אלקין: זאת ההוכחה לכך שזה שונה.

משה גפני: איך עשיתם את זה?

משה גפני: משרד המשפטים יצא מהעניין.

משה גפני: איך עשיתם את זה?

משה גפני: אני רוצה להוציא את משרד המשפטים מעוד כמה דברים.

זאב אלקין: מתוקף ההבהרות שכולנו מכירים אותם, היועץ המשפטי של הכנסת בדיוק במקביל בוועדת הכנסת עכשיו דיבר רבות על האיסור בהעסקה נוספת, בוודאי של חברי כנסת ושם כרגע מתווכחים על המקרים.

זאב אלקין: היות שאני מנוע מהעסקה נוספת, אני לא יכול להציע לך את שירותיי בשכר איך להימנע מהתיאום עם משרד המשפטים, אבל במסגרת החברות בינינו, אוכל להתייחס לכך אחרי הדיון.

משה גפני: זה לא דבר משונה שמשרד המשפטים יצא?

משה גפני: משרד המשפטים התנגד לחוק.

זאב אלקין: לא, הוא לא יכול להתנגד לחוק כי הממשלה תומכת.

משה גפני: משרד המשפטים התנגד לחוק וועדת השרים לחקיקה הוציאה אותו מההסכמה שלו והם לא מגיעים לוועדה.

זאב אלקין: למה הם צריכים להגיע, אם אין חובת תיאום אתם?

משה גפני: הם לא צריכים לבוא ולומר את זה?

יעקב ברקאי: אדוני היושב ראש, משרד המשפטים הוא חלק מהממשלה ועמדת הממשלה היא אחת.

משה גפני: בסדר.

משה גפני: הלאה.

זאב אלקין: אני חוזר על האמירה הזאת.

זאב אלקין: אני כמובן מקבל על עצמי את חובת התיאום הזאת באופן מלא, גם לקראת קריאה ראשונה וגם אם יישארו נקודות לא סגורות לקראת קריאה שנייה ושלישית.

זאב אלקין: במסגרת המחויבות הזאת, אני כבר מראש אצהיר, כי אולי חברי כנסת מעוניינים לדעת, כן הצבעה או לא הצבעה, שהתבקשתי לפני תחילת הדיון הזה, כפי שעדכנתי גם אותך, על ידי משרד האוצר  שלא נצביע היום.

משה גפני: אני כבר יודע את זה מהבוקר.

זאב אלקין: זה שהתבקשתי, גם אני יודע מהבוקר, אבל זה שהסכמתי אני יודע מלפני חצי שעה.

זאב אלקין: התבקשתי לא להצביע היום אלא להצביע בשבוע הבא.

זאב אלקין: הם ביקשו אורכה של שבוע בלבד ולא יותר, ולכן אני מראש אבקש את שיתוף הפעולה שלך, לשים את הנושא על סדר היום בשבוע הבא כדי שנוכל לסיים אותו.

זאב אלקין: כרגע יש כמה נקודות קטנות לא סגורות, ואני אתייחס אליהן, שהממשלה מבקשת עוד להתדיין עליהם.

זאב אלקין: היות שאני מעוניין להגיע שם לתוצאה חיובית לא לתוצאה שלילית – כי תוצאה שלילית זה קל ואפשר להצביע היום – אני מציע להיענות.

זאב אלקין: אדרי:     	גם על תוצאה חיובית אפשר להצביע היום.

זאב אלקין: בוא נגמור את זה.

זאב אלקין: לא. אני איש של מילה.

משה גפני: זה לא רק המילה של מילה, ואתה צודק, אלא יש כאן כמה דברים שצריכים ליבון.

זאב אלקין: נכון ואני מעוניין בתוצאה חיובית בתיאום.

משה גפני: אני לא מתכוון לעכב את החוק.

זאב אלקין: אגב, ההחלטה היא לא רק שלי אלא היא מתואמת גם עם ראש ועד המפונים שיושב כאן.

זאב אלקין: קיבלנו ביחד החלטה שאם אנחנו רוצים להגיע לתוצאה חיובית, שווה להמתין את השבוע הזה כדי להגיע אליה.

זאב אלקין: אני גם תכף אתייחס לסעיפים הרלוונטיים.

משה גפני: תגיע לחוק.

זאב אלקין: אנחנו מגיעים לחוק שבנוי מכמה נושאים ואני אתייחס בגדול.

משה גפני: מכרזים אתם מורידים?

זאב אלקין: כן.

זאב אלקין: אני אגיע לזה.

זאב אלקין: אני אתייחס בגדול לנושאים וכדאי שניכנס לעובי הקורה כדי להתקדם מקסימום היום ויישאר לנו רק לסגור פינות בדיון שיתקיים בשבוע הבא.

זאב אלקין: קודם כל, הנושא הראשון היה ישובים לא מוכרים.

זאב אלקין: בעקבות המלצות של דוח ועדת החקירה, החוק בא לפתור את המעמד של הישובים שהייתה מחלוקת לגבי המעמד המשפטי שלהם ולכן הם לא קיבלו פיצוי מלא.

זאב אלקין: לקראת מסקנות ועדת חקירה וניסוח הצעות חוק, הם כבר קיבלו מלא אבל עדיין לא בגובה של מאה אחוזים וועדת החקירה אמרה את דברה באופן ברור.

זאב אלקין: לכן הכנסתי את זה לחוק.

זאב אלקין: פנתה אלי הממשלה, או יותר נכון משרד ראש הממשלה שאמר שהנושא הוסדר דרך החלטה של ועדה מיוחדת, ואני גם אשמח לשמוע את הדברים נאמרים לפרוטוקול כאן.

זאב אלקין: אם זה כך, אני כמובן מוכן להוריד את הנושא הזה מהחקיקה כיוון שמעניין אותי כאן הפתרון ולא נייר ולא חוק.

זאב אלקין: אני רק אשמח לשמוע התייחסות לכך של מינהלת תנופה שאכן קיים פתרון בהתאם להחלטת ועדת החקירה הממלכתית לגבי אותם ישובים לא מוכרים, וזה הסעיף הראשון לחוק.

משה גפני: אתה מכיר את הפנייה שפנו אלי בעניין דהניה?

זאב אלקין: אני מכיר.

זאב אלקין: אגב, אני לא חושב שאחד דומה לשני, אבל היות שכל הסעיף יורד, הפנייה לא רלוונטית.

זאב אלקין: פנו גם אלי.

זאב אלקין: המעמד  של דהניה, הוא מעמד אחר לגמרי מכל הישובים האחרים.

זאב אלקין: אני חושב שאפילו ראוי שהממשלה תרחיב ולא אני.

משה גפני: מישהו יכול לענות על זה?

חיים מנדלבאום: כן.

חיים מנדלבאום: אני מייצג אותם.

חיים מנדלבאום: אני חתום על המכתב.

משה גפני: מה שאתה מבקש, זה ברור, אבל אני רוצה לדעת אם זה עדיין אקטואלי אחרי מה שאמר חבר הכנסת אלקין.

חיים מנדלבאום: אני שומע את זה לראשונה עכשיו ואני לא מבין למה להשמיט את השם.

זאב אלקין: לא, לא יהיו שמות.

זאב אלקין: כל הסעיף הזה יושמט.

חיים מנדלבאום: זה חדש לי.

חיים מנדלבאום: למה אתה רוצה להשמיט את זה?

זאב אלקין: לגבי הטענה שזה חדש, זה לא חדש.

זאב אלקין: החלטת ועדת שרים לחקיקה שהתחייבתי לקבל אותה במלואה, חוץ מדרישת קיום כללי על הסעיף הזה, אמרה במפורש שהיא דורשת התחייבות להוריד אותו כי היא סבורה שצריכים להסדיר את זה לא בחקיקה אלא דרך החלטה של מינהלת תנופה וועדה מיוחדת.

זאב אלקין: אגב, זה הנושא שכאן משרד המשפטים הטביע את חותמו על החוק עוד בשלב שהוא היה מאוד מאוד דומיננטי, ואכן הסעיף הזה לא שונה אתמול.

זאב אלקין: אני מחויב לו ולכן אני דבק בסיכום הזה ואני אוריד את הסעיף.

זאב אלקין: אני רק רוצה לשמוע שהנושא מוסדר.

זאב אלקין: המעמד של דהניה הוא סיפור אחר לגמרי.

זאב אלקין: אני לא יודע אם בנצי מוסמך להתייחס לזה כי זה ישוב בעל אופי אחר לחלוטין.

זאב אלקין: יכול להיות שכדאי שהממשלה תתייחס לזה.

זאב אלקין: סעיף אחר שעליו אני מבין אין מחלוקת היא אותה סוגיה של הפיצוי שהיה מותנה בוותק וכאן ועדת החקירה אמרה דברים מאוד ברורים.

זאב אלקין: על זה אין מחלוקת וכרגע הסעיף מנוסח ואני מבין שאין בו תיקונים, לפחות לפי מה שאני יודע.

זאב אלקין: נושא אחר שהוא נושא מורכב, הוא נושא של שוכרים פרטיים.

זאב אלקין: כאן ועדת החקירה הציעה איזשהו פתרון שבסוף לא היה מעשי ומינהלת תנופה ומשרד האוצר הגיעו לסיכום עם המפונים על פתרון אחר.

זאב אלקין: הפתרון הזה מנוסח כרגע בהצעת החוק.

זאב אלקין: אני אומר מראש שלגבי הפתרון הזה קיימות הערות  לנוסח של משרד האוצר ואני חושב שהן עוד לא התגבשו במלואן וזאת אחת הסיבות שאנחנו דוחים את ההצבעה בשבוע, כדי להכניס את ההערות שלהם לנוסח, בסעיף הזה של שוכרים פרטיים.

זאב אלקין: כמו כן, בסעיף הזה יש מחלוקת מעשית אחת שאולי נדון בה כאשר נגיע לסעיף עצמו, אבל יש שם סוגיה.

זאב אלקין: ההסכם אליו הגיעו השאיר באוויר סוגיה שנוגעת לסדר גודל בין 11 ל-15 משפחות שרכשו מגרשים באזורים כמו נחל סורק ואשקלון ועוד מקומות דומים שלא נכנסו להסדר עליו סוכם.

זאב אלקין: הנושא הזה נשאר באוויר והוא לא פתור, לא לכאן ולא לכאן.

זאב אלקין: זאת אומרת, לא ויתרו עליו מצד אחד אבל מצד שני לא הייתה הסכמה של הממשלה להכניס אותם פנימה וזה אחד הסעיפים שנשאר להשלמת ההתדיינות בינינו כמציעים לבין הממשלה לקראת שבוע הבא.

זאב אלקין: אני מאוד מאוד מקווה שיימצא כאן הפתרון שיצליח לשמור על אותן 11 ל-15 משפחות שיקבלו את המענק כפי שמקבלים אחרים.

זאב אלקין: הבעיה העיקרית שם, עד כמה שאני מבין, היא לא תקציבית אלא דווקא משפטית ואני מאוד מקווה שנגיע לפתרון שיהיה לשביעות רצונם של כולם.

זאב אלקין: בחוק יש עוד כמה סעיפים אחרים אבל אני לא אכנס כאן לפירוט אלא נעשה זאת תוך כדי הקראה ודיון מפורט.

זאב אלקין: יש נושא גדול אליו אני כן רוצה להיכנס כי כנראה גם הוא ירד וזה סעיף 6 שקשור לעניין המכרזים.

משה גפני: אם זה יורד, למה צריך להתייחס?

זאב אלקין: תכף אני אומר מה אני הבנתי.

משה גפני: תעשה את זה בקצרה, כי אם זה יורד, זה לא כל כך משנה.

זאב אלקין: במסגרת חובת התיאום, קיבלתי פנייה מהממשלה להוריד את הסעיף שטיפל במכרזים וזה בשני נימוקים.

זאב אלקין: האחד, אני מבין שקיים סיכום בין מינהלת תנופה לבין החשב הכללי ומשרד האוצר על הדרך המזורזת של הטיפול בכל אותם מכרזים שעוד נשארו בנושא המפונים, ולא נשארו הרבה.

זאב אלקין: אותם מכרזים שנשארו בלי צורך בשינוי בחקיקה.

זאב אלקין: עודכנתי לגבי הסיכום הזה שהוא תוצאה של דיונים ארוכים שהיו במעורבות של מנכ"ל משרד ראש הממשלה והגיעו לסיכומים.

זאב אלקין: כאן אני סומך על מינהלת תנופה.

זאב אלקין: בסך הכל הסעיף הזה בא לתת  כלי לממשלה ולמינהלת לזרז את ההליך.

זאב אלקין: אם הממשלה אומרת שהיא יודעת לזרז את ההליך בדרך אחרת והיא לא זקוקה לשינוי חקיקה, הרי בסך הכל שינוי חקיקה לא יוכל לחייב אותם אלא הוא רק נותן להם כלי.

זאב אלקין: אם הם לא צריכים אותו, אין סיבה לשינוי החקיקה ואני אוותר עליו.

זאב אלקין: אני כמובן אשמח לשמוע כאן לפרוטוקול התחייבות שאכן קיימת דרך לזרז את הטיפול.

זאב אלקין: אני חייב לומר בנושא הזה של סעיף המכרזים, כי אני פוגש אותו לא מהיום אלא הוא היה בזמנו בהצעת חוק אחרת שהובלנו בכנסת הקודמת לקידום יישוב המפונים, ואמרה אז הממשלה שלא צריך אותו, ובדיעבד לדעתי התברר שכן צריך אותו.

זאב אלקין: אני מאוד מצטער שאז הורדנו את זה כי בדרך היו הרבה מאוד עיכובים בגלל שהסעיף הזה ירד אז ואני חושב שעשינו טעות שויתרנו כאן.

זאב אלקין: היום אנחנו נמצאים בנקודת זמן היסטורית אחרת שאין כבר כל כך הרבה מכרזים וגם הרוח הנושבת השתנתה.

זאב אלקין: יש יותר סיבות להוריד את זה.

זאב אלקין: אני עדיין מציע לממשלה, ואני פונה אליכם והייתי מציע לכם סביב הסעיף הזה, אולי לא להוריד אותו בשלב של הקריאה  הראשונה אלא לשמור אותו עדיין בחוק ואחר כך לפצל אותו כי לא בטוח שגם אתם יודעים שבסוף לא נזדקק לו.

זאב אלקין: כפי שאמרתי, הממשלה אמרה לפני כמה שנים שלא צריך הכל ויודעים לפתור הכל, אבל ועדת החקירה אמרה מה שאמרה.

דורון בן שלומי: אני רוצה להעיר שזה בעיקר החשב הכללי שהוא הגורם המתנגד גם בסיבוב הקודם וגם בפעם הזאת.

דורון בן שלומי: אני מסכים אתך גם על הצורך, אבל אני עוד לא הממשלה.

זאב אלקין: מראש אני מכריז -  ואני מפנה את זה גם למעוז שהוא הגורם הכי מעוניין כאן – שהסעיף הזה לא יהיה בחוק אם הממשלה תגיד לי שהוא לא יהיה בחוק.

זאב אלקין: אין כאן מחלוקת.

זאב אלקין: אני חושב שהוכחתי את היכולת שלנו לעמוד בהסכמות בחוק של בעלי העסקים וזה יהיה גם כאן.

זאב אלקין: אני רק מציע לכם לא להוריד את זה בשלב הזה אלא להוריד את זה בסיבוב הבא.

זאב אלקין: אם לא תסכימו, אני אוריד כבר עכשיו, אבל אני הייתי ממליץ עדיין לשמור את זה בקריאה הזאת.

זאב אלקין: תנו לנו תשובה בישיבה בשבוע הבא.

זאב אלקין: בעיקרון אני אומר שאם בשבוע הבא תאמרו שאתם עדיין מתעקשים שזה ירד, אני אסכים שהסעיף הזה ירד.

זאב אלקין: זה לגבי סעיף חובת המכרזים.

זאב אלקין: אני חושב שעד כאן לגבי הסוגיות שקיימות בחוק.

זאב אלקין: יש סוגיות סביבן יש איזושהי מחלוקת וצריך לסגור כאן עוד פינות.

זאב אלקין: עוד נקודה נוספת שלא מופיעה היום בחוק והיא חשובה, שבעקבות ההתדיינות שלנו עם הממשלה התברר שיכול להיות שכדאי שהיא תופיע בחוק ושגם היא מחייבת שינוי חקיקה בטיפול במפונים, וכדאי שהממשלה תציג אותה כי זה בסך הכל משהו שלא היה משהו מלכתחילה אבל בעקבות ההתדיינות שלנו עלה צורך להכניס את זה.

זאב אלקין: אני מבין שגם כאן הממשלה עוד לא סגורה לגבי הניסוח ולכן הפתרון שאני מציע הוא שאם עד שבוע הבא יהיה כבר נוסח ראשוני, ייכנס פנימה נוסח.

זאב אלקין: אם עד שבוע הבא לא יהיה נוסח ראשוני, כדי לא למנוע מאתנו בקריאה שנייה ושלישית להכניס את זה, נכניס לדברי ההסבר התייחסות שהוועדה תשקול לקראת שנייה ושלישית לעסוק בנושא הזה ואז לא תיטען טענה של נושא חדש ותהיה פתוחה בפנינו האפשרות להכניס את הנושא בהמשך.

זאב אלקין: היות שתשומת לבי הופנתה לנושא הזה על ידי מינהלת תנופה, אני מציע שהם יציגו את זה ולא אני כי זה לא היה בחוק מלכתחילה, אבל אני בהחלט מסכים אתם שאם תימצא דרך להכניס את זה פנימה, כדאי לעשות את זה ולא להמתין לחקיקה נפרדת.

זאב אלקין: עד כאן דבריי.

זאב אלקין: אני מציע שאולי אחרי שתהיה התייחסות לאותם סעיפים שהזכרתי שצריך להוריד, שתהיה התייחסות של הממשלה למה צריך להוריד אותם, לפרוטוקול, כי יש פתרון אחר, ואחרי שיציגו את הסעיף הנוסף שלא מופיע כאן, אני מציע שנעבור על הסעיפים האחרים כדי שבשבוע הבא נוכל לסיים הכל מהר.

זאב אלקין: חבר הכנסת יצחק וקנין מחליף את היושב ראש בניהול הישיבה

יצחק וקנין: תודה  לזאב אלקין.

יצחק וקנין: אני מבין שכרגע הצגת את החוק.

זאב אלקין: כן.

זאב אלקין: הצגתי את החוק ובעיקר גם הצגתי את הנקודות שכנראה אני אוותר עליהן כמובן בהנחה שהממשלה תגיד כאן לפרוטוקול את מה שנאמר לי בהכנה לישיבה.

יצחק וקנין: מי מייצג את הממשלה?

בנצי ליברמן: מנהל מינהלת תנופה.

בנצי ליברמן: לגבי הישובים הלא מוכרים, אנחנו חשבנו שהפתרון צריך להיות באמצעות ועדה מיוחדת.

בנצי ליברמן: ועדה מיוחדת דנה בעניין והגיעה להסכמות, למיטב ידיעתי, פה אחד.

בנצי ליברמן: יכול להיות שרק השאלה הטכנית של החתימה טרם בוצעה, אבל ההסכמה לדיון, שלמעשה מקבלים, מאמצים ורק מביאים לידי ביטוי בכתב וגם הראיתי את ההחלטה הזאת לנציג המתיישבים ונראה שזה עולה בקנה אחד.

זאב אלקין: הפיצוי הוא מאה אחוזים.

בנצי ליברמן: זה פיצוי של מאה אחוזים.

בנצי ליברמן: רק במקרים שיש צו הפסקת עבודה, שניתן באופן מובהק וברור, תהיה הפחתה מסוימת.

בנצי ליברמן: לא ברור שיש לזה אפילו משמעות מעשית.

בנצי ליברמן: הייתה חייבת להיות התייחסות לעניין הזה, אבל בסך הכל כפי שאמרתי זה נמצא בהתאמה ובהלימה לדעת ועד המתיישבים.

זאב אלקין: מתי תהיה החתימה?

בנצי ליברמן: לדעתי עניין של ימים.

בנצי ליברמן: זה היה צריך להיות.

בנצי ליברמן: אם זה לא היה ביום חמישי שעבר, עד יום חמישי הקרוב זה יהיה.

זאב אלקין: לכן הבקשה שלי בעניין הזה, כדי שנבוא לכאן בשקט בשבוע הבא.

בנצי ליברמן: נמסר לי שכדי שלא יהיו אחרי כן חילוקי דעות, מדובר כאן בישובים ובפרטים של משפחות, הוועדה עכשיו ממלאת טבלאות של משפחה-משפחה והחתימה תהיה על המשפחה כדי שאפשר יהיה לשחרר את הכסף לאלתר.

זאב אלקין: מה לוח הזמנים של זה?

בנצי ליברמן: אנחנו נבדוק את זה מיד.

זאב אלקין: אני הייתי רוצה שכאשר אנחנו מסירים את הסעיף הזה מהחוק, שכבר תדעו לדווח לנו .

בנצי ליברמן: נשתדל.

בנצי ליברמן: לגבי הסעיף של שוכרים פרטיים, אמנם הוא שונה באופן מובהק מההצעה של ועדת החקירה, אבל אין לי ספק שמדובר כאן במצב שגם השוכרים הפרטיים מרוויחים באופן מובהק וגם המדינה מרוויחה, כי אם היא הייתה צריכה ליישם את החלטת ועדת החקירה היא הייתה מוציאה פי שתיים כסף ובסופו של דבר נראה לי שזה מצב שכל צד כאן זוכה.

בנצי ליברמן: יש באמת את המחלוקת שאנחנו מקווים לפתור במהלך השבוע עם משרד האוצר לגבי אותן כ-15 משפחות שנמצאות שלא באזור ניצן וניצנים.

בנצי ליברמן: לגבי הסוגיה של המכרזים.

בנצי ליברמן: אין לי ספק שאם הייתי עומד בתחילת הדרך לפני שלוש שנים, הייתי עומד על כך שהחוק חייב להשתנות מהראש עד הרגליים.

בנצי ליברמן: אני נמצא בסיטואציה אחרת לחלוטין והסיטואציה אומרת שכל הפעולות המבצעיות שהן תשתיות ומבני ציבור נמצאים בידי משרד השיכון והמועצות האזוריות או הרשויות המקומיות ובמקרה שכזה מינהלת תנופה ממילא לא צריכה את הסעיף הזה.

בנצי ליברמן: מה שמלכתחילה היה נכון שמינהלת תנופה גם תבצע, אבל כמובן שזה כבר נמצא בסוף הדרך ואין כאן מקום לעשות את השינוי הנדרש בעניין הזה.

בנצי ליברמן: הייתה לנו בקשה כזאת, אבל זה לא כך.

בנצי ליברמן: לגבי יועצים, מתכננים ודברים אחרים.

בנצי ליברמן: מדובר במספר מועט שבמידה שנצטרך אותם, בסופו של דבר אחרי דיון ארוך ומייגע של כמה ורסיות עם מנכ"ל משרד האוצר ועם החשב הכללי, לאחר שניתחנו את התהליך של המכרז וההתחברות של המכרזים, הגענו להבנות והסכמות לגבי המכרזים שלנו, שאנחנו למעשה עושים את זה בצורה שלמעשה מקצרת באופן משמעותי את הדרך מתחילת המכרז ועד החתימה על ההסכם עם היועץ או המומחה.

בנצי ליברמן: בסך הכל אם הדברים יעמדו על כנם ובאמת זה יהיה כפי שנמסר או כפי שסיכמנו, בשלב הזה זה מפיס את דעתנו.

בנצי ליברמן: אנחנו לא חשבנו שצריך לנהל מלחמת חורמה על שלושה חוזים נוספים שנצטרך לחתום, וכמו שאמרתי, פתרון מעשי, מבצעי, אמיתי – קיבלנו אותו.

בנצי ליברמן: לכן אנחנו חושבים שמבחינתנו אנחנו לא צריכים את החוק הזה במסגרת הזאת.

בנצי ליברמן: לגבי שאלה של דהניה.

בנצי ליברמן: אני לא מכיר את הסוגיה הזאת.

בנצי ליברמן: הבנתי שהסוגיה הזאת עלתה במסגרת הוועדה המיוחדת ואם הדברים יובאו בפניי, יכול להיות שאני אמליץ שוב פעם לפנות לוועדה המיוחדת.

בנצי ליברמן: אני פשוט לא מכיר את הסוגיה הזאת כלל ועיקר.

זאב אלקין: אולי תסביר מה זה דהניה.

איתי אהרונסון: דהניה היה ישוב שגרו בו פלשתינאים שחלקם קיבלו אישור בעקבות הפינוי לעבור לצד השני של הגדר.

איתי אהרונסון: אותם אנשים שעברו לצד השני של הגדר קיבלו מענה במסגרת הוועדה המיוחדת, בדומה לעובדה שהישובים הלא מוכרים קיבלו מענה בוועדה המיוחדת.

איתי אהרונסון: הדברים כתובים בהחלטת הוועדה המיוחדת עם מאפיינים טיפה שונים לישוב הזה, אבל בסך הכל יש דמיון מאוד גדול בין מה שקיבלו תושבי דהניה למה שקיבלו המפונים באופן כללי בוועדת הזכאות.

איתי אהרונסון: לא ברור לי מה הנקודה בעטיה מתעורר הצורך שוב לדון בעניין הזה.

איתי אהרונסון: כפי שאמר מנהל המינהלת, ברגע שהגיע העניין, יש מקום לדון, אבל לא ברור לי ממה נובע הצורך הזה.

חיים מנדלבאום: אני מייצג את רוב המשפחות של דהניה.

יצחק וקנין: כמה משפחות יש שם?

חיים מנדלבאום: בסך הכל במועד הפינוי היו כ-300 אנשים.

יצחק וקנין: כמה מהם עברו לצד השני?

יצחק וקנין: כולם?

חיים מנדלבאום: לא. מתוך הלקוחות שלי, כולם עברו לישראל.

יצחק וקנין: יש לקוחות שהם אצל עורך דין אחר?

חיים מנדלבאום: לא עורך דין אחר.

חיים מנדלבאום: יש שם איזשהו פלג שעד כמה שאני יודע הוא לא מיוצג על ידי עורך דין וחלקם עבר לרצועת עזה.

יצחק וקנין: כמה אנשים אתה מייצג?

חיים מנדלבאום: מאה ומשהו אנשים.

יצחק וקנין: בערך כשליש.

זאב אלקין: אבל כמה משפחות?

חיים מנדלבאום: בתי אב.

חיים מנדלבאום: אלה משפחות, גברים ונשים ולכולם יש ילדים.

זאב אלקין: אלה מאה בתי אב?

חיים מנדלבאום: לא. כארבעים בתי אב.

חיים מנדלבאום: אני מבקש לתקן ולומר שהם לא פלשתינאים, הם אף פעם לא היו פלשתינאים וזאת טעות גדולה לומר זאת.

חיים מנדלבאום: אלה בדואים שמקורם בסיני עוד לפני הסכם השלום עם מצרים, הם שיתופו פעולה עם ממשלת ישראל, הם הוזמנו על ידי ממשלת ישראל שהקימה עבורם את ישוב דהניה, לחלקם יש תעודות זהות ככל אזרח ישראלי ולאחרים היו תעודות זהות אחרות, דומות לאלה של פלשתינאים.

חיים מנדלבאום: הם לא פלשתינאים ואף פעם הם לא היו פלשתינאים.

חיים מנדלבאום: זאת נקודה חשובה.

חיים מנדלבאום: בשעתו, כאשר התפרסמה תוכנית ההתנתקות, הישוב דהניה והאנשים האלה בכלל לא הוזכרו בחוק.

חיים מנדלבאום: הם היו שקופים לכולם.

חיים מנדלבאום: רק בעקבות ההתערבות שלנו כמשרד עורכי דין ועתירה שהגשנו לבג"ץ, הסכימו להחיל עליהם את החוק.

חיים מנדלבאום: מצאתי לנכון שכאשר באים לתקן את החוק שמסדיר שורה של ישובים שלא הוזכרו בחוק הקודם בעקבות ועדת מצא, שיוסיפו גם את השם של דהניה.

זאב אלקין: אבל הסעיף עכשיו יורד.

חיים מנדלבאום: אני שומע על כך לראשונה.

חיים מנדלבאום: לא ברור לי בדיוק למה הוא יורד.

זאב אלקין: החלטת ועדת שרים לחקיקה.

חיים מנדלבאום: אני אשמח ללמוד את זה.

בנצי ליברמן: דבר נוסף בעניין של השוואת השומות של ניצן וניצנים.

בנצי ליברמן: אחד הדברים שנראים לנו בעין לא מקצועית ראשונית בלתי סבירה, זה שניצן וניצנים, שני מקומות שסמוכים אחד לשני, ויש הבדל בשומות של המגרשים באותו גודל מגרשים.

בנצי ליברמן: אנחנו שואפים כל העת ליצור השוואה בין ניצן וניצנים וכרגע השמאי הממשלתי הוציא שומות לתאריכים שונים עם מספרים שונים והייתה החלטה של מנכ"ל ראש הממשלה שכל השומות יהיו לתאריך דצמבר 2009.

בנצי ליברמן: על מנת שהמינהל יוכל להוציא שומות לדצמבר 2009, אחרי שעברה שנה, חוק המינהל או החלטות מועצת המינהל שכל שנה פג התוקף וצריך לעשות שמאות נוספת.

בנצי ליברמן: כדי שיהיה אפשר להחזיר לאחור שמאות לדצמבר 2009 יצטרכו החלטה מיוחדת בעניין הזה ואולי אפילו תיקון חקיקה.

בנצי ליברמן: מעבר לזה, בקשתי תהיה – ועל כך אני עוד אדון עם משרד האוצר ועם משרד המשפטים – לקבל החלטה בה למעשה ללא קשר להחלטת השמאי אנחנו רוצים שוויון בין מגרש בניצן לבין מגרש בניצנים כדי שבהחלט הצדק לא רק ייעשה אלא גם ייראה.

בנצי ליברמן: כך נראה לי נכון לעשות אבל זה במידה שמשרד המשפטים יסכים לעניין.

בנצי ליברמן: אגב, מינהל מקרקעי ישראל מסכים.

בנצי ליברמן: אתמול בישיבה שהייתה אצל מנכ"ל משרד ראש הממשלה הוא הסכים להשוות את המחירים במידה שמשרד המשפטים יסכים שהדבר הזה אפשרי מבחינה חוקית.

בנצי ליברמן: אני אמור לדבר עם משרד המשפטים במהלך השבוע ואני מקווה לגמור את זה ממש בימים הקרובים כדי שעד הישיבה הבאה הדברים יהיו ברורים, אם אנחנו צריכים להכניס את זה למסגרת החוק או לפחות לדברי ההסבר.

זאב אלקין: עד שבוע הבא אתם תעבירו -  אני מבין שמשהו יהיה, אבל השאלה אם זה לכאן או לכאן – הצעה לסעיף נוסף בחוק או הצעה לפתח בדברי ההסבר.

זאב אלקין: אבל תעבירו איזושהי הצעה.

בנצי ליברמן: נכון.

בנצי ליברמן: אני אומר שמבחינתנו כמודל של הצעת חוק פרטית, אני יודע שמשרד המשפטים לא אוהב את זה, אבל נדמה לי שבמקרה הזה, היות שמדובר כאן בעניין המפונים ועניינם נמשך זמן רב, אין ספק שהמודל שבו חברי הכנסת מריצים קדימה חוק ומקבלים על עצמם שלא לסטות מההסכמות בין הממשלה לבין משרד האוצר, בסופו של דבר מקדם אותנו באופן משמעותי ובהחלט מוכיח את עצמו גם בחוק העסקים ואני מקווה מאוד שגם בחוק הזה, כי אחרת היינו רואים את החוק הזה בעוד ארבעה-חמישה חודשים.

בנצי ליברמן: בהחלט אני חושב שהמודל הזה הוא נכון.

דורון בן שלומי: ברשותכם, אני רוצה להעיר הערה אחת לגבי המכרזים.

דורון בן שלומי: שמעתי את בנצי.

דורון בן שלומי: כמו שאמר בנצי, בסיכומו של יום לא התקבלה החלטה להעביר את הסמכות הביצועית ורוב הסמכות הביצועית נשארה במשרד השיכון והממשלה טוענת בעצם אין צורך בעניין הזה, אולי יבוא בשבוע הבא משרד השיכון ויאמר שבאמת מבחינתו הוא לא צריך קיצורי דרך וכי הכל זורם והוא עומד בלוחות הזמנים שהוא הציג לוועדת השרים וכולי בלי כל קיצור.

דורון בן שלומי: הוא לא צריך גם ועדת מכרזים.

דורון בן שלומי: שגם משרד השיכון יאמר את זה.

זאב אלקין: בנצי, תדעו להביא את משרד השיכון?

בנצי ליברמן: אני אבדוק את הסוגיה הזאת עם משרד השיכון.

דורון בן שלומי: אחר כך משרד השיכון יגלה, בעוד חודשיים, שאין לו פטור מחובת מכרזים ולכן זה תוקע אותו.

דורון בן שלומי: הוא יאמר שאם היה לו את הפטור, הוא היה עושה, אבל אז נגיד שזה מאוחר מדיי.

משה ראובן: אני תושב לשעבר של נצר חזני, מושבניק.

משה ראובן: קודם כל, אני רוצה לברך את בנצי ליברמן על היוזמה הזאת של השוואת התנאים אבל אני רוצה לפתוח סוגריים ולומר שאם כבר להשוות תנאים, להשוות אותנו למקור שלנו.

משה ראובן: אנחנו חקלאים מהיסוד ומן הראוי להשוות את התנאים שלנו לגבי הנושא של השומה לגבי החברים שלנו החקלאים שגרים בכל מיני מקומות אחרים שהשומה שלהם היא בערך חמישים אחוזים ממה שאומרת ההצעה אותה מריץ בנצי ליברמן.

משה ראובן: אמנם טכנית אני גר קרוב לניצן, אבל במהות היו לנו נחלות ובמושגים של בעלי נחלות יש בן ממשיך ויש דור המשך, מה שלא קיים במושג של הקהילתיים.

משה ראובן: לכן, מאחר שהמגורים שלנו סמוכים לניצן, להשוות את זה, זה נראה לי לא לעניין.

משה ראובן: דבר נוסף בהקשר הזה.

משה ראובן: רק אתמול קיבלנו דיווח שאת השמאות הולכים להשוות לשמאות של ניצן.

משה ראובן: בבסיס, במקור שלנו, עת הגענו לניצן, השומה הייתה 280 אלף שקלים.

משה ראובן: מדינת ישראל, בעקבות דוח ועדת החקירה שגרמה לכך שעד לרגע זה לא היה פתרון לתושבים, אנחנו אלה שהשבחנו את המקום ולא יעלה על הדעת שבעקבות ההשבחה שלנו, בבואנו לשם ובחירתנו לגור באותו מקום, עכשיו יעשו לנו שמאות כאילו מדובר בעסקי נדל"ן.

משה ראובן: אנחנו מחפשים מקום למגורים, לנו ולילדים שלנו, ואי אפשר להפוך את זה כל הזמן לביזנס עסקי ולדבר אתנו על מושג שמאויות.

משה ראובן: אם רוצים שמאות, שיעשו אותה ב-5 באוגוסט 2005, עת הגענו לשם ולא בשנת 2009 ולא ב-2008 ולא ב-2007.

יצחק וקנין: זה האוצר צריך לומר לנו.

יצחק וקנין: יש משהו בטענה, אם אני יכול להתייחס התייחסות אישית שלי.

יעקב ברקאי: אני לא רוצה לשלוף אמירות.

יצחק וקנין: לא, אל תשלוף אמירות אבל אתה ואני יודעים שאתה לא יכול להשוות את השמאות שהייתה שם כאשר הם הגיעו לשם לשמאות היום.

יצחק וקנין: דרך אגב, זה לא רק בנקודה אותה הוא מציין, היכן שהוא נמצא, אלא בכל נקודה בארץ.

יצחק וקנין: כל נקודה בארץ בה עשית שמאות ב-2005, אם תעשה לה שמאות היום, אלה שני עולמות.

יצחק וקנין: אנחנו יודעים מה קרה עם הנדל"ן בכלל ועם כל נושא הקרקעות.

יצחק וקנין: הדברים תפסו גובה בצורה שהיא מעל הפרופורציה.

יצחק וקנין: לכן ההתייחסות שלכם מאוד חשובה לקטע שהוא העלה.

יעקב ברקאי: אדוני צודק.

יעקב ברקאי: מאחר שאני לא רוצה לשלוף שום דבר, וגם הנושא שהועלה כאן על ידי בנצי וגם על ידי חבר הכנסת אלקין, אלה דברים שעלו בשעות האחרונות לפני הדיון בוועדה והם לא נבדקו.

יעקב ברקאי: זאת אומרת, העמדה של בנצי היא עדיין לא עמדת הממשלה אלא היא הצעה שהוצעה בתוך הממשלה והיא עדיין לא מחייבת את הממשלה.

יעקב ברקאי: כנ"ל לגבי הדברים שאמר חבר הכנסת אלקין לגבי אותן משפחות.

יעקב ברקאי: אנחנו נשתדל למצוא איזשהו פתרון במסגרת היכולות שלנו לגדר את הנושא.

בנצי ליברמן: אני חייב לומר שאני כממשלה, התקבלה החלטה של מדיניות, לקבל ולקחת על עצמה, והממשלה לדעתי פעם ראשונה לוקחת דוח ועדת חקירה, לא בודקת אותו עד הסוף ואומרת שהיא מאמצת את כל החלטות ועדת החקירה ככתבן וכלשונה.

בנצי ליברמן: התפקיד שלי יחד עם מנכ"ל משרד ראש הממשלה לעשות תוכנית עבודה מהדבר הזה.

בנצי ליברמן: לצערי, ואני אומר לצערי, כי הטענה שטוען ראובן, הוא צודק במאה אחוזים.

בנצי ליברמן: ועדת החקירה לא התייחסה לסוגיה הזאת.

בנצי ליברמן: לכאורה זה בכלל לא על השולחן.

בנצי ליברמן: אף על פי כן מנכ"ל משרד ראש הממשלה הסכים לעשות תיקון נוסף על אף שזה לא נמצא כאן.

בנצי ליברמן: אם אנחנו נפתח את הדבר הזה, משרד האוצר יפתח לנו עשר דברים אחרים.

בנצי ליברמן: למשל השוכרים הפרטיים – ואני לא אפתח את העניין – הוא סוג של הטבה שהאוצר נושך את שיניו ומסכים כי זה מה שקבעה ועדת החקירה.

בנצי ליברמן: לכן יש צדדים לכאן ולכאן.

בנצי ליברמן: למרות שהטענה הבסיסית היא נכונה, לנו כממשלה יש מסגרת אותה קיבלנו שיש בה הגיון ואף על פי כן אנחנו הולכים לעשות הטבה נוספת כי יש כאן משהו שהוא בלתי סביר בעליל בהשוואת המחירים.

בנצי ליברמן: אני רק אומר את הדברים, אבל כל החלטה תהיה מקובלת עלי.

משה ראובן: אתם יכולים לקבוע מה שאתם רוצים בשמאות, אבל אם לנו ולילדים שלנו לא תהיה יכולת לממש את הדבר הזה, אנחנו נשארים בקרווילות.

משה ראובן: זה ברור?

בנצי ליברמן: לא. זה לא ברור וזה ממש לא מאיים על אף אחד.

בנצי ליברמן: את מי אתה מייצג?

משה ראובן: אני מייצג את משה ראובן, נצר חזני.

בנצי ליברמן: בסדר גמור.

יצחק וקנין: תודה.

יצחק וקנין: לפני שניכנס לגוף החוק, הייתי רוצה התייחסות של היועצת המשפטית של הוועדה.

מירב תורג'מן: לפני שאני אקריא את הסעיפים שכן נשארו בנוסח, הייתי רוצה להתייחס לסעיף 5(א) המוצע, להלוואה העומדת.

מירב תורג'מן: יש כאן איזשהו הסדר שאני חושבת שנדרש נימוק ענייני לגביו.

מירב תורג'מן: יש כאן העדפה של אזורים על פני אזורים אחרים.

מירב תורג'מן: יש את נושא הוותק והנושא של הוותק קיים בחוק ויש פחות בעייתיות לגביו.

מירב תורג'מן: אני חושבת שיש יותר בעייתיות לגבי הנושא של העדפת אזורים על ידי מתן הלוואה גבוהה יותר.

מירב תורג'מן: הייתי רוצה לשמוע את הבסיס להצעה הזאת, אם אפשר.

יצחק וקנין: התייחסות.

בנצי ליברמן: ההעדפות נובעות מכך שמדובר באזורים שונים שהממשלה החליטה שבאזור חלוציות, כאשר מדובר בנגב של הנגב, ב-700 מטרים מגבול מצרים, אזור העדיפות או ההתיישבות מקבל העדפה מסוימת.

בנצי ליברמן: אזור לכיש שהוא אזור עדיפות ב', מקבל העדפה מסוימת ואזור מרכז הארץ מקבל העדפה אחרת.

מירב תורג'מן: יש כאן קואורלציה עם מפת האזורים הלאומית?

בנצי ליברמן: אני לא בטוח בכך.

בנצי ליברמן: אני אבדוק את זה אבל אני לא בטוח בכך.

בנצי ליברמן: בכל מקרה, גם אם אין, יש חוק והחוק יכול להחליט שלעניין הספציפי הזה הוא יוצר מפה אחרת.

בנצי ליברמן: משום כך הוא נמצא בחוק, אבל לוגיקה קיימת.

בנצי ליברמן: זרקתי את ההצדקה.

בנצי ליברמן: מדובר כאן בנגב מובהק, מדובר באזור לכיש שהוא אזור התיישבות במרחב אחר לחלוטין ובמרכז הארץ, מרכז-דרום הארץ.

בנצי ליברמן: לכן שלושת המרחבים האלה קיבלו התייחסות אחרת לעניין מענק גליל נגב.

בנצי ליברמן: הוא מקבל דיפרנציאציה.

זאב אלקין: אני חושב שזאת לא פעם ראשונה שזה קורה כאן.

בנצי ליברמן: אני לא חושב שעשינו חלוקה של מאה אחוזים וחמישים אחוזים.

זאב אלקין: בחקיקה אולי פעם ראשונה, אבל בהחלטות ממשלה אני חושב שזה כבר היה.

בנצי ליברמן: כאן עשינו חמישים אחוזים ומאה אחוזים.

בנצי ליברמן: יצרנו כאילו תת אזור.

בנצי ליברמן: לדעתי יצרנו כאן חלוציות ולכיש, עשינו הבחנה, ולדעתי זה קרה פעם ראשונה.

בנצי ליברמן: מה שעשינו עד היום, מי מגיע לו ומי לא מגיע לו, אחד או אפס.

איתי אהרונסון: אותו זמן שניתן לצוותים לעבוד על ניסוח, נועד בדיוק בשביל לחדד דברים מהסוג הזה.

איתי אהרונסון: הנוסח שעומד כרגע לנגד עיני הוועדה הוא נוסח של הצעה פרטית ובדיוק את השבוע הזה אנחנו צריכים לנצל, כדי לחדד דברים מהסוג הזה.

יצחק וקנין: אנחנו נתחיל את ההקראה.

יצחק וקנין: אני מבין שיש סעיפים עליהם את מדלגת.

מירב תורג'מן: כן.

מירב תורג'מן: אני אדלג על סעיף 1 שאני מבינה שיש הסכמה שהוא יוסר מהנוסח.

מירב תורג'מן: אני אתחיל מסעיף 2.     2.	תיקון סעף 32     	בסעיף 32 לחוק, בהגדרה "מסלול ב'", המלים "המשתנה לפי ותק המגורים" – יימחקו.

מירב תורג'מן: מדובר כאן על ביטול נושא הוותק יחד עם התיקון לתוספת השנייה.

מירב תורג'מן: 3.	הוספת סעיף 38א     	אחרי סעיף 38 לחוק יבוא:     	"38א	שוכר בדיור פרטי     (א)	בסעיף זה, "בעל זכות שכירות בדיור פרטי" – ישראלי בעל זכות שכירות שאינה חכירה, לגבי בית מגורים בישוב מפונה, על פי חוזה שכירות בינו לבין אדם פרטי, חברה או האגודה השיתופית ההתיישבותית של הישוב שבו נמצא בית המגורים, שנחתם לפני היום הקובע, ובלבד שבעל זכות השכירות לא הוכר על ידי ועדות הזכאות כבעל זכות שכירות בדיור הציבורי.

מירב תורג'מן: הוכחת הסכם שכירות כאמור בסעיף זה, אינה טעונה הצגת הסכם בכתב, ואולם יש להציג אישור ועדה במינהלת תנופה שיינתן בהתייחס בין היתר, לנתוני שהציג הטוען לזכות השכירות.

מירב תורג'מן: איתי, לגבי ההגדרה, זאת הגדרה שלקוחה מהחוק?

מירב תורג'מן: איך הגעתם להגדרה הזאת?

איתי אהרונסון: אני חוזר ואומר, אנחנו לא ניסחנו  ולא היינו קשורים לניסוח.

מירב תורג'מן: יש לכם הערות?

איתי אהרונסון: אנחנו נרצה לעבור על כל הנוסחים במסמך הזה.

יצחק וקנין: אם כך, אני חושב שזה מיותר להקריא.

יצחק וקנין: בדרך כלל בחקיקה אין הקראה עקרה אלא אני צריך להצביע על כל סעיף.

יצחק וקנין: אם יש הערות, יש הערות, אבל אם אין הערות, אני ממשיך הלאה.

יצחק וקנין: אני לא אקריא אותם סתם.

יצחק וקנין: להקראה הזאת אין תועלת.

יצחק וקנין: אני יכול לעשות משהו אחר, על פי מה שאני מורגל בניהול הוועדות.

יצחק וקנין: אני אשאל אם יש הערות, ואם לא יהיו הערות, אני אצביע על הסעיף ובזה אני גומר את העניין.

יעקב ברקאי: סוכם שאין הצבעה היום.

יצחק וקנין: אם אני לא מקבל הערות, מה עשיתי בזה?

יצחק וקנין: יש לכם הערות?

מאיר נריה: היה לכם חודש לעבוד על החוק הזה.

מאיר נריה: אם יש לכם משהו להעיר, תעירו עכשיו.

קריאה: זה לא מה שסוכם.

יצחק וקנין: לפי מיטב ידיעתי, חבל על זמן ההקראה כי אין שום תועלת בה קראה.

דורון בן שלומי: אני מסכים עם היושב ראש.

יצחק וקנין: אם בישיבה הבאה נשב כאן ונחזור על כל הסעיפים, נקריא סעיף ונקבל הערות, חבל על הזמן.

יצחק וקנין: אם היו הערות, זה מניח את דעתי אבל מה שקורה עכשיו זה שאני מקריא את כל הסעיפים ללא אפשרות של טענה כזאת ואחרת.

יצחק וקנין: לכן אני לא רואה הצדקה להמשיך בהקראה הזאת.

יצחק וקנין: אני חושב שהיועצת המשפטית צודקת, והיא אמרה את זה גם לפני כן, אלא שמישהו חשב שכן כדאי להקריא את הסעיפים, אבל מה תיתן הקראת הסעיפים אם אני צריך להקריא אותם שוב בשבוע הבא ולחזור על ההערות של כל הגורמים שיושבים מסביב לשולחן?

יצחק וקנין: אני לא רואה כל תועלת בדבר.

יצחק וקנין: אני מצטער.

יצחק וקנין: אם המצב הוא כזה, אני נאלץ אפילו לנעול את הישיבה.

יצחק וקנין: אני נועל את הישיבה.

יצחק וקנין: תודה רבה.